**Ministru kabineta noteikumu projekta “Grozījums Ministru kabineta 2016.gada 20.decembra noteikumos Nr.835 “Noteikumi par tiesu ekspertīžu iestāžu sarakstu un tiesu ekspertu specialitāšu klasifikatoru” (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Izdoti saskaņā ar Tiesu ekspertu likuma 9.panta otro daļu un 11.panta otro daļu.  Veselības ministrijas iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Tiesu ekspertu likuma 11. panta pirmā daļā noteikts, ka tiesu ekspertīžu iestāde ir valsts institūcija vai tās struktūrvienība, valsts kapitālsabiedrība vai tās struktūrvienība, kuras pamatdarbība ir tiesu ekspertīžu veikšana. Valsts institūcijas vai kapitālsabiedrības struktūrvienība var būt tiesu ekspertīžu iestāde, ja tās sastāvā ir ne mazāk kā septiņi tiesu eksperti.  Valsts sabiedrība ar ierobežotu atbildību “Strenču psihoneiroloģiskā slimnīca” (turpmāk – Slimnīca) ir valsts kapitālsabiedrība, kurā saskaņā ar Ministru kabineta 2004. gada 13. aprīļa noteikumu Nr. 286 “Veselības ministrijas nolikums” 25.9. apakšpunktu Veselības ministrija ir kapitāla daļu turētāja. Minētā kapitālsabiedrība iekļaujama tiesu ekspertīžu iestāžu sarakstā, jo tā veic ambulatorās tiesu psihiatriskās ekspertīzes, tiesu psiholoģiskās ekspertīzes pieaugušajiem un bērniem un kompleksās psihiatriskās ekspertīzes. Veicot kompleksās ekspertīzes, tiek piesaistīts klīniskais psihologs – tiesu eksperts. Ambulatorajā daļā, kur ir izveidots Tiesu psihiatrisko ekspertīžu kabinets, tiek veiktas tiesu psihiatriskās ekspertīzes. Tiesu psihiatrisko ekspertīžu kabineta sastāvā darbojas 6 tiesu psihiatrijas eksperti un 1 tiesu eksperts, kas iekļauti Tiesu ekspertu reģistrā.  Ievērojot minēto, projekta mērķis ir par tiesu ekspertīžu iestādi noteikt arī Slimnīcu, kura veic ambulatorās tiesu psihiatriskās un kompleksās tiesu psiholoģiskās ekspertīzes un atbilst Tiesu ekspertu likuma 11.panta pirmajā daļā noteiktajam – kapitālsabiedrība, kuras sastāvā ir septiņi tiesu eksperti. |
| 3. | Projekta izstrādē iesaistītās institūcijas un publiskas personas kapitālsabiedrības | Veselības ministrija, Slimnīca. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Valsts tiesu eksperti |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekta tiesiskais regulējums administratīvo slogu neietekmē un tiks īstenots no esošajiem administratīvajiem resursiem. |
| 3. | Administratīvo izmaksu monetārs novērtējums | Projekts šo jomu neskar |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Veselības ministrija informāciju par noteikumu projektu 2019.gada 12.augustā ievietoja tīmekļvietnē <http://www.vm.gov.lv/lv/aktualitates/sabiedribas_lidzdaliba/sabiedriska_apspriede/>. |
| 2. | Sabiedrības līdzdalība projekta izstrādē | Pieteikumi dalībai 2019.gada 28.augusta sabiedriskajā apspriedē par noteikumu projektu, kā arī priekšlikumi noteikumu projektam netika saņemti. |
| 3. | Sabiedrības līdzdalības rezultāti | 2019.gada 27.augustā saņemts VSIA “Slimnīca “Ģintermuiža” priekšlikums veikt grozījumus Tiesu ekspertu likuma 11.pantā. Minētais priekšlikums neattiecas uz šo noteikumu projektu un ir ietverts Sabiedrības iebildumu un priekšlikumu apkopojuma tabulā. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Veselības ministrija |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav |
| 3. | Cita informācija | Nav |

Veselības ministre                                  I. Viņķele

Vīza: Valsts sekretāre D.Mūrmane - Umbraško

Eglīte 67876091

[Leonora.Eglite@vm.gov.lv](mailto:Leonora.Eglite@vm.gov.lv)